АҞӘА, ԥхынгәы 2 - Sputnik. Урыстәылеи Аԥсни рҳәаа аартра раԥхьа иргыланы изхьырԥшу Урыстәыла аепидемиологиатә ҭагылазаашьоуп иҳәеит Аԥсны ахада Аслан Бжьаниа апресс-конференциаҿ.
Аԥсны акоронавирус аҭагылазаашьа ҭышәынтәалоуп, аха аҳәаа ганкахьала аартра макьаназы ҵак аманы иҟам иҳәеит Бжьаниа.
"Ари аганахьала ҳшьаҿақәа еиқәыршәаны иҟаҳҵалароуп", - иҳәеит иара.
Иара убасгьы иҳәеит аҳәаа аартразы Урыстәыла аԥыза-министр Михаил Мишустин ашәҟәы шизиҩхьоу.
Бжьаниа иазгәеиҭеит акоронавирус аинкубациатә аамҭа 14 мшы шыҟоу.
"Рашәара 24 - 25 рзы Шәача атуристцәа рацәаҩны иаҭааит. Ԥхынгәы 10 шыҟоу аҭагылазаашьа зеиԥшроу убартә иҟалоит. Ҳганахьала аҳәаа аартра мариоуп, аха иара аҩганкгьы рыла иаартызароуп", - иҳәеит Бжьаниа.
Иара убас шәаԥхьар ҟалоит:
-
Бжьаниа инапы аҵаиҩит аԥсуа-аурыс ҳәаа ԥхынгәы 15-нӡа иаркызарц зҳәо аусдҵа